lv lv ilo nl nl ilo fr lv lv lv lv lv mg lv lv lv nl lt lv lv lv lv lv lv lv lv lv lv lv lv lv lv lv lv lv lt lv lv lv es et lv ru lv cs lv cs lv cs lv cs lv cs lv cs lv da lv cs lv cs lv et lv es lv cs lv cs lv cs lv lv en lv lv th lv lv pl
Ministru kabineta 17.09.2022. sēdes aptaujas kārtībā protokols Nr. 47
Pieteikt TAP slēgtās vides kontu
Ministru prezidents ‒ A. K. Kariņš
Ministru prezidenta biedrs, tieslietu ministrs ‒ J. Bordāns
Ārlietu ministrs ‒ E. Rinkēvičs
Finanšu ministrs ‒ J. Reirs
Iekšlietu ministrs ‒ K. Eklons
Izglītības un zinātnes ministre ‒ A. Muižniece
Labklājības ministrs ‒ G. Eglītis
Satiksmes ministrs ‒ T. Linkaits
Veselības ministrs ‒ D. Pavļuts
Vides aizsardzības un reģionālās attīstības ministrs ‒ A. T. Plešs
Zemkopības ministrs ‒ K. Gerhards
Ar padomdevēja tiesībām piedalās
Valsts kancelejas direktors ‒ J. Citskovskis
Valsts kancelejas Dokumentu pārvaldības departamenta vadītāja ‒ L. Peinberga
Sēdi sāk plkst. 13:30
1. Ministru kabineta lieta
Informatīvais ziņojums "Par pedagogu darba slodzes līdzsvarošanu un likmes paaugstināšanu"
(D. Pavļuts, A. Muižniece, K. Gerhards, A. T. Plešs, K. Eklons, T. Linkaits, G. Eglītis, J. Bordāns, E. Rinkēvičs, J. Reirs, A. K. Kariņš)
Pieņemt zināšanai iesniegto informatīvo ziņojumu.
Izglītības un zinātnes ministrijai līdz 2022. gada 1. decembrim sagatavot un noteiktā kārtībā iesniegt izskatīšanai Ministru kabinetā rīkojuma projektu "Par pedagogu zemākās mēneša darba samaksas likmes   pieauguma grafiku laikposmam no 2023. gada 1. septembra līdz 2025. gada 31. decembrim", ievērojot  Izglītības attīstības pamatnostādnēs 2021.-2027. gadam noteiktos darba samaksas pieauguma principus.
Ministru kabineta rīkojuma projektu "Par pedagogu zemākās mēneša darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim" skatīt Ministru kabinetā likumprojekta par vidēja termiņa budžeta ietvaru un likumprojekta par valsts budžetu kārtējam gadam sagatavošanas un izskatīšanas procesā, ņemot vērā valsts budžeta finansiālās iespējas un aktuālo sociālekonomisko situāciju valstī.
Noteikt Izglītības un zinātnes ministriju par atbildīgo institūciju pedagogu darba samaksas pieauguma grafika īstenošanā un Iekšlietu ministriju, Kultūras ministriju, Labklājības ministriju, Tieslietu ministriju, Veselības ministriju un Zemkopības ministriju par līdzatbildīgajām institūcijām. Iesaistītajām institūcijām atbilstoši kompetencei sadarboties ar pašvaldībām un veikt nepieciešamās darbības grafika īstenošanai.
Lai nodrošinātu papildu nepieciešamo finansējumu pedagogu darba samaksas palielināšanai un slodžu sabalansēšanai, Finanšu ministrijai, sagatavojot likumprojektu "Par valsts budžetu 2023. gadam" un likumprojektu "Par vidēja termiņa budžeta ietvaru 2023., 2024. un 2025. gadam", samazināt budžeta resorā "74. Gadskārtējā valsts budžeta izpildes procesā pārdalāmais finansējums" plānoto finansējumu 2023. gadam par 59 176 924 euro, 2024. gadam un 2025. gadam – 60 256 516 euro, tajā skaitā  papildu prasību izpildei attiecībā uz pirmsskolas izglītības iestāžu pedagogu slodžu sabalansēšanu un interešu izglītības pedagogu darba samaksas palielināšanu  izmantot resora  budžeta programmā 11.00. "Demogrāfijas pasākumi" plānoto finansējumu.
Izglītības un zinātnes ministrijai līdz 2022. gada 1. decembrim izstrādāt grozījumus normatīvajos aktos, kas ir saistīti ar skolotāju slodzes izmaiņām, un noteiktā kārtībā iesniegt tos izskatīšanai Ministru kabinetā.
Izglītības un zinātnes ministrijai līdz 2022. gada 1. decembrim iesniegt izskatīšanai Ministru kabinetā atjaunotu fiskālās ietekmes aprēķinu, ievērojot 2022./2023. mācību gada izglītojamo skaita izmaiņas.
Izglītības un zinātnes ministrijai līdz 2022. gada 1. decembrim sadarbībā ar Latvijas Izglītības un zinātnes darbinieku arodbiedrību, Latvijas Pašvaldību savienību un Latvijas Izglītības vadītāju asociāciju izstrādāt vadlīnijas par pedagogu darba slodzes līdzsvarošanu.
Saskaņā ar Ministru kabineta kārtības ruļļa 138. punktu atzīmēt, ka visi šajā sēdē aptaujas kārtībā piedalījušies Ministru kabineta locekļi ir atbalstījuši šo protokollēmumu bez priekšlikumiem un iebildumiem.
Rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
(A. Muižniece, D. Pavļuts, A. T. Plešs, K. Gerhards, J. Bordāns, K. Eklons, T. Linkaits, G. Eglītis, E. Rinkēvičs, J. Reirs, A. K. Kariņš)
Pieņemt iesniegto rīkojuma projektu.
Valsts kancelejai sagatavot rīkojuma projektu parakstīšanai.
Saskaņā ar Ministru kabineta kārtības ruļļa 138. punktu atzīmēt, ka visi šajā sēdē aptaujas kārtībā piedalījušies Ministru kabineta locekļi ir atbalstījuši rīkojuma projektu bez priekšlikumiem un iebildumiem.
Sēdi slēdz plkst. 16:00
© Valsts kanceleja 2021
TAP portāla lietotāju atbalsta dienests
tālr.: 67082960, e-pasts: tap.atbalsts@mk.gov.lv